ANTIDOPINGOVÁ AGENTÚRA 
      SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Ľubomír
Priezvisko:			GULÁN			 	Titul: MUDr..
Funkcia:			odborný pracovník pre vzdelávanie 
Znalosť jazykov:		anglicky, nemecky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Malta
Mesto:				Qawra
Termín:			12 - 13. október 2016
Prijímajúca organizácia:     	NADO Malta
Adresa:	Luzzu Conference Centre, Seashells Resort Hotel, Qawra, Malta

Účel cesty:	 Advisory Group on Education (T-DO ED)

Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	12. október 2016 	14:00 - 18:00 
	13. október 2016 	9:00 - 13:00

Navštívená organizácia:	NADO Malta,  

Kontaktované osoby:	Zástupcovia Ministerstiev Malty, WADA, iNADO a Rady Európy.
	Odborní pracovníci a zástupcovia národných antidopingových organizácií
	
Kontaktné adresy:	Adresár nezverejňujeme. 

4.	PRIEBEH ROKOVANÍ

Zahraničná pracovná cesta sa uskutočnila s cieľom plnenia úloh pracovnej skupiny T-DO a výmeny informácií a praktických skúseností v súvislosti s implementáciou Kódexu 2015. Hlavným cieľom je zavedenie antidopingového vzdelávania do vzdelávacích inštitúcií.

AD – 01	ÚVOD A SÚHRNNÁ AKTUALIZÁCIA                                        

Stretnutie bolo organizované Maltskou antidopingovou agentúrou v spolupráci s Radou Európy. Pracovná skupina schválila doplnenú zápisnicu z minulého zasadnutia, bola oboznámená s novými materiálmi na pripomienkovanie a doplnenie. V odbornej časti boli predstavené projekty niektorých krajín a v okrúhlej diskusii si členovia vymenili praktické skúsenosti z posledného obdobia.

AD – 02	PRACOVNÝ PROGRAM                                  

Pracovný program workshopu tvorili kľúčové odborné prezentácie:

1/	Introducing Anti-Doping Education in schools – Kevin Azzopardi (Ministry for Education & Employment, Malta)
V prezentácii boli predstavené vzdelávacie aktivity organizované Maltskou vládou za podpory grantov Európskej únie. Maltské ministerstvo podporuje učiteľov telesnej výchovy vo vzdelávaní žiakov základných a stredných škôl o dopingovej problematike a súčasne na podporu zdravého životného štýlu bol zvýšený počet hodín telesnej výchovy. Vzhľadom na populáciu Malty a existenciu malých škôl niekedy nie je možné zamestnávať na každej škola plný počet pedagógov a niektorí z nich majú rozdelený svoj pracovný čas na dve školy. Táto situácia bude riešená v najbližšej budúcnosti, aby každá škola mala svojich vlastných pedagógov. 

2/	Using social media for education and prevention – Joseph DePencier (iNADO)
V príspevku boli prezentované aktivity antidopingových agentúr na sociálnych sieťach a možnosti, ako do nich zapojiť čo najviac športovcov.  Taktiež bola diskutovaná problematika ochrany osobných údajov a získavania informovaného súhlasu na zverejňopvanie fotografií.

3/	PrePLAY - Antidoping prevention thru Peer Education among youth – update and outcomes - Janko Dvorsak (Slovenian Anti-Doping Organization)
V tejto prezentácií bolo spracované pokračovanie činnosti Slovinskej antidopingovej agentúry v kampani ambasádorov s cieľom vybudovania dobrovoľníckych vzdelávacích aktivít pre ostatných športovcov. Boli vyhodnotené predbežné výsledky a začína sa spracovávať súhrnná správa, ktorá bude odprezentovaná nabudúce

4/	Values based education – Susan Backhouse (Leeds Beckett University UK)
Predstavený bol sociologický prieskum medzi športovcami a tiež verejnosťou o ich prístupoch k riešeniu dopingových problémov. V dotazníku sa mali vyjadriť ohľadne ich postoja, ak by sa dozvedeli o niekom, že dopuje. Následne boli zozbierané odpovede zhodnotené a na ich základe sa pripravuje rebríček hodnôt, ktoré sú dôležité pre čistý šport. 

5/	Update on WADA  education  activities – Tony Cunningham (WADA)
Zástupca Svetovej antidopingovej agentúry informoval o nových aktivitách pripravovaných nielen pre športovcov ale aj sprievodný personál a rodičov. Budúci rok bude predstavený nový balík (Toolkit), ktorý bude pre všetky elektronické platformy. 

 

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA

		ADA SR vykonáva svoju činnosť v oblasti vzdelávania v súlade so Svetovým antidopingovým kódexom, v priamej spolupráci a koordinácii so Svetovou antidopingovou agentúrou (WADA).
Nakoľko pre túto sféru zatiaľ neexistuje žiadna Medzinárodná norma, je potrebné zosúladiť jednotné postupy medzi participujúcimi národnými antidopingovými organizáciami V tomto zmysle bude ADA SR nadväzne:   

-	rozširovať vzdelávacie aktivity smerom k mladej populácii

-	sprístupňovať informácie prostredníctvom digitálnych médií;			

-	pomáhať pri zakomponovaní antidopingových pravidiel v národných športových zväzoch

6.	PRÍNOS 

	Pracovná cesta sa uskutočnila s cieľom získať ďalšie potrebné informácie o edukácii a implementácii Kódexu. Ako člen edukačnej skupiny expertov patriacej pod Monitorovaciu skupinu T-DO Rady Európy som sa podieľal na príprave ďalších dokumentov týkajúcich sa vzdelávania.

7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
MUDr. Ľubomír Gulán

Súhlasíme so zverejnením správy na webovej stránke Antidopingovej agentúry SR.

Bratislava, 14.10. 2016

Schválil:	Mgr. Žaneta CSÁDEROVÁ, PhD.